Diari Oficial de la Generalitat Valenciana


Sumari del DOGV 4903, del 15-12-2004 (2004/12009)

RESOLUCIÓ de 25 de novembre de 2004, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de l'Acord de col·laboració entre la Secretaria Autonòmica de Cultura i Política Lingüística de la Conselleria de Cultura, Educació i Esport de la Generalitat Valenciana i l'Institut Nacional d'Administració Pública, per a la promoció del coneixement del valencià entre els funcionaris de l'administració General de l'Estat a la Comunitat Autònoma Valenciana durant l'any 2004.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4903

Data del DOGV
:   15-12-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/12818


Data del document
:   25-11-2004

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura, Educació i Esport
    * llengua regional
    * llengua oficial
    * cooperació administrativa
    * administració central

RESOLUCIÓ de 25 de novembre de 2004, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de l'Acord de col·laboració entre la Secretaria Autonòmica de Cultura i Política Lingüística de la Conselleria de Cultura, Educació i Esport de la Generalitat Valenciana i l'Institut Nacional d'Administració Pública, per a la promoció del coneixement del valencià entre els funcionaris de l'administració General de l'Estat a la Comunitat Autònoma Valenciana durant l'any 2004. [2004/X12115]
  
Subscrit, després de la tramitació prèvia reglamentària, entre la Secretaria Autonòmica de Cultura i Política Lingüística de la Conselleria de Cultura, Educació i Esport de la Generalitat Valenciana i l'Institut Nacional d'Administració Pública, el 2 de setembre de 2004, un Acord de col·laboració per a la promoció del coneixement del valencià entre els funcionaris de l'administració General de l'Estat a la Comunitat Autònoma Valenciana durant l'any 2004, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Acord, que ha quedat inscrit en el Registre de Convenis amb el número 0878/2004, i que figura com a annex d'esta resolució.
  
València, 25 de novembre de 2004.- La directora general de Relacions amb les Corts i Secretariat del Govern: Alida C. Mas Taberner.
  
ACORD de col·laboració entre la Secretaria Autonòmica de Cultura i Política Lingüística de la Conselleria de Cultura, Educació i Esport de la Generalitat Valenciana i l'Institut Nacional d'Administració Pública, per a la promoció del coneixement del valencià entre els funcionaris de l'administració general de l'Estat a la Comunitat Autònoma Valenciana durant l'any 2004
  
València, 2 de setembre de 2004
  
Reunits:
  
L'Il·lm. Sr. David Serra Cervera, secretari autonòmic de Cultura i Política Lingüística de la Conselleria de Cultura, Educació i Esport de la Generalitat Valenciana, facultat per a la firma d'este conveni per acord del Consell de la Generalitat del dia 18 de juny de 2004, i
  
L'Il·lm. Sr. Francisco Ramos Fernández-Torrecilla, director de l'Institut Nacional d'Administració Pública (d'ara endavant INAP), nomenat per Reial Decret 874/2004, de 23 d'abril de 2004 (BOE de 24 d'abril), facultat per a este acte per la disposició addicional tretze de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, conforme la redacció donada per la Llei 4/1999, de 13 de gener.
  
Exposen:
  
Primer
  
Que el 28 de desembre de 1995, es va subscriure un conveni entre l'INAP i la Generalitat Valenciana per a col·laborar en el foment de l'aprenentatge del valencià, amb vigència fins al 31 de desembre de 1997. El conveni s'ha prorrogat automàticament fins al 31 de desembre de 2004, ja que no ha sigut denunciat expressament per cap de les parts, segons el que disposa la clàusula sisena.
  
Segon
  
Que la clàusula tercera del citat conveni de col·laboració establix que les aportacions de cada una de les Institucions que firmen el conveni per al finançament dels cursos de valencià, dirigits al personal al servici de l'administració General de l'Estat a la Comunitat Valenciana, es fixaran anualment a través d'un Acord que se subscriuria en desplegament del citat conveni.
  
Tercer
  
Que, segons el programa anual d'activitats presentat per la Comissió constituïda conforme a la clàusula cinquena del conveni citat per al seguiment i impuls de les activitats de què són objecte, les Institucions firmants aproven la realització dels cursos de promoció dels coneixements del valencià per al personal al servici de l'administració General de l'Estat a la Comunitat Valenciana durant l'any 2004.
  
Quart
  
Que la Conselleria de Cultura, Educació i Esport aportarà de la seua pròpia àrea tècnica els recursos humans i materials necessaris per a garantir la convocatòria, l'organització i la realització dels cursos programats.
  
Quint
  
Que per al finançament de la resta de despeses en concepte de contractació de servicis i adquisició de materials per un import total de 130.000 €, l'Institut Nacional d'Administració Pública i la Conselleria de Cultura, Educació i Esport aportaran respectivament les quantitats que es fixen en les clàusules primera i segona del present acord.
  
Segons el que s'ha exposat, les parts consideren d'interés formalitzar el present acord per a la realització durant l'any 2004 de les activitats formatives objecte del conveni de 28 de desembre de 1995 entre la Generalitat Valenciana i l'Institut Nacional d'Administració Pública, atenent-se a les següents:
  
Clàusules:
  
Primera
  
L'Institut Nacional d'Administració Pública aportarà, mitjançant transferència bancària, al compte de la Generalitat Valenciana 9000/0066/90/4858603328 del Banc d'Espanya, la quantitat de 60.100 € imputada al concepte 226.04 del vigent pressupost de l'INAP en el moment de la firma del present acord, per al pagament de les despeses per contractació de servicis i adquisició de materials per al desplegament dels cursos del programa de l'any 2004. En tot cas, la quantitat màxima destinada al pagament de material didàctic no podrà excedir del 10% de l'aportació de l'INAP.
  
Segona
  
La Conselleria de Cultura, Educació i Esport aportarà la quantitat de 69.900 € per al pagament de les despeses per contractació de servicis i adquisició de materials per a la realització dels cursos, amb càrrec a la partida pressupostària 16.03.59.877.93.3 del vigent pressupost de la Generalitat Valenciana, i, a més, es compromet a gestionar directament les activitats formatives assenyalades.
  
Tercera
  
La Conselleria de Cultura, Educació i Esport presentarà a l'INAP abans del 31 de desembre de 2004 la memòria justificativa de la realització dels cursos i activitats indicades en el present Acord, així com la justificació de pagament de les despeses realitzades amb càrrec a l'aportació econòmica de l'INAP.
  
Quarta
  
Amb la finalitat de garantir els objectius previstos, la Comissió de seguiment a què es referix la clàusula quinta del citat conveni es reunirà, almenys, una vegada a l'any. La mencionada Comissió establirà els criteris d'avaluació i les normes de permanència en el programa de formació de l'alumnat, que en tot cas comprendrà nivells mínims d'exigència en l'aprenentatge del valencià.
  
Quinta
  
El present acord té naturalesa administrativa, i en la seua interpretació i desenrotllament regix l'ordenament juridicoadministratiu, amb expressa acceptació de les parts a la jurisdicció contenciosa administrativa.
  
En tot cas i, de conformitat amb l'art. 3.2 del text refós de la Llei de Contractes de les Administracions Públiques aprovat pel Reial Decret Legislatiu 2/2000, de 16 de juny, els dubtes i llacunes que en l'execució o interpretació del present acord puguen suscitar-se, es resoldran aplicant els principis continguts en el citat text.
  
Sexta
  
El present acord produirà efectes des del dia de la firma i fins al 31 de desembre del 2004.
  
Les institucions firmants estan d'acord amb les clàusules exposades i firmen el present acord.
  
El secretari autonòmic de Cultura i Política Lingüística de la Conselleria de Cultura, Educació i Esport de la Generalitat Valenciana,
  
DAVID SERRA CERVERA
  
El director de l'Institut Nacional d'Administració Pública,